4. การประกอบธุรกิจของแต่ละกลุ่มธุรกิจ

4.1 ธุรกิจการพัฒนาอสังหาริมทรัพย์

  ในปี 2555 บริษัทแกรนด์ ยูนิตี้ ดิเวลล็อปเมนท์ จำกัด
  ได้พัฒนาโครงการคอนโดมิเนียมเสร็จพร้อมโอนห้องชุดให้แก่ลูกค้า 2 โครงการได้แก่ โครงการ
  ยู ดีไลท์ @ อ่อนนุช สเตชั่น ในช่วงไตรมาสที่ 2 และโครงการ ยู ดีไลท์ 2 @ บางซื่อ สเตชั่น
  ช่วงต้นไตรมาสที่ 4

  นอกจากนี้ บริษัทฯ ได้เปิดโครงการใหม่ในปี 2555 จำนวน 4 โครงการมูลค่ารวม 4,155
  ล้านบาท ประกอบด้วยโครงการคอนโด ยู @ หัวหมาก สเตชั่น
  ซึ่งเปิดการขายตั้งแต่ช่วงต้นไตรมาสที่ 2 โครงการคอนโด ยู รัชโยธิน และโครงการ ยู ดีไลท์
  @ พหลโยธิน สเตชั่น ทั้งสองโครงการในช่วงเปิดขายช่วงปลายไตรมาสที่ 3 และต้นไตรมาสที่ 4
  ของปี 2555 โครงการยู ดีไลท์ รัตนาธิเบศร์ ปัจจุบันบริษัทฯ
  มียอดขายห้องชุดในโครงการที่อยู่ระหว่างการพัฒนา คิดเป็นมูลค่ารวมประมาณ 5,150 ล้านบาท
  โดยจะสามารถทยอยโอนห้องชุดโครงการดังกล่าวเพื่อรับรู้รายได้ตั้งแต่ไตรมาส 1 ปี 2556
  จนถึงไตรมาสที่ 4 ปี 2557

  ภาวะการแข่งขันและการตลาด

  ตลาดที่อยู่อาศัยในปี 2556 คาดว่าโอกาสที่ตลาดจะเติบโตในอัตราใกล้เคียงกับปี 2555
  มีความเป็นไปได้น้อย ผู้ประกอบการเริ่มระมัดระวังการเปิดโครงการใหม่มากขึ้น
  โดยเฉพาะกลุ่มคอนโดมิเนียมที่ต้องระวังเรื่องอุปทานและผังเมืองกรุงเทพฯ
  ฉบับใหม่ที่คาดว่าจะเริ่มใช้กลางปี 2556 นอกจากนี้ ประกอบด้วยปัจจัยบวก และลบที่สำคัญๆ
  ที่มีผลต่อตลาดที่อยู่อาศัยคือ

  - ภาวะเศรษฐกิจไทย มีแนวโน้มที่จะขยายตัวในระดับ 4.7% – 5.7%

  - อัตราดอกเบี้ย มีแนวโน้มที่จะลดลง ซึ่งจะเป็นผลดีต่อตลาดที่อยู่อาศัย

  - ราคาวัสดุก่อสร้าง มีแนวโน้มปรับตัวสูงขึ้น
  เนื่องมาจากผลกระทบที่เกิดขึ้นจากการขยายตัวของภาครัฐ
  ที่จะมีการขยายระบบสาธารณูปโภคต่างๆ มากขึ้น ทำให้ภาคผลิตหลายๆ
  แห่งไม่สามารถที่จะผลิตวัตถุดิบได้

  - ต้นทุนการก่อสร้าง มีแนวโน้มปรับตัวสูงขึ้น 5.0-7.0%
  เนื่องจากปัญหาการผลิตของวัสดุก่อสร้าง และการดำเนินนโยบายของภาครัฐบาล
  ที่ให้มีผลบังคับใช้ค่าแรงขั้นต่ำเป็น 300 บาท

  - แนวโน้มสัดส่วนการซื้อที่อยู่อาศัยประเภทอาคารชุดที่มีอัตราเพิ่มขึ้นกว่าบ้านเดี่ยว
  และที่อยู่อาศัยประเภท

  อื่นๆ

  ทางบริษัทฯ ได้มุ่งเน้นการขายให้เข้าถึงกลุ่มลูกค้าที่ต้องการอยู่อาศัยจริง
  สังเกตุได้จากโครงการที่ผ่านมา สามารถขายและโอนกรรมสิทธิ์ได้ตามเป้าหมายที่กำหนด
  ด้วยคุณภาพงานก่อสร้างที่มีลูกค้ารับมอบห้องชุดในเดือนแรกถึง 80% ที่โครงการ ยู ดีไลท์2 @
  บางซื่อ สเตชั่น โดยมีปรัชญาในการทำงานคือ ต้องก่อสร้างให้ดีตั้งแต่แรก
  ส่วนโครงการที่ลูกค้าเข้าอยู่แล้ว ทางบริษัทฯ ก็ยังกลับไปดูแล
  โดยเปิดช่องทางการสื่อสารกับลูกค้าไม่ว่าจะเป็น การแจ้งซ่อมผ่านทางอินเตอร์เน็ท หรือผ่านทาง
  Contact Center ทั้งนี้บริษัทฯ เน้นและให้ความสำคัญกับบริการหลังการขาย
  ถ้ามีข้อบกพร่องจะทำการแก้ไขทันที ไม่ทิ้งลูกค้า และจะกลับไปปรับปรุงให้ดีขึ้น
  เพื่อเป็นห่วงโซ่ความสัมพันธ์กับลูกค้า นอกจากนี้เพื่อลดปัจจัยเสี่ยงเรื่องการแข่งขันในอนาคต
  ทางบริษัทฯ ได้เริ่มมองหาตลาดกลุ่มใหม่ๆ ที่มีแนวโน้มและให้

  ความสนใจในการเลือกซื้อที่อยู่อาศัยประเภทคอนโดมิเนียม โดยเริ่มให้ความรู้ สร้างความเข้าใจ
  เพื่อขยายฐานลูกค้าในช่วงอายุ 18-24 ปี

  แหล่งที่มาขอเงินลงทุน

  บริษัทฯ มีแหล่งที่มาของเงินลงทุนจากผู้ถือหุ้นและเงินกู้จากสถาบันการเงิน โดยในปี 2555
  บริษัทฯ ยังคงนโยบายโดยการรักษาอัตราส่วนของหนี้สินต่อทุน (D:E Ratio) ให้อยู่ในระดับ
  1:1 ซึ่งเป็นระดับที่เหมาะสม
  สามารถลดต้นทุนทางการเงินและความเสี่ยงในการชำระคืนเงินกู้ให้น้อยที่สุด

  ผลกระทบต่อสิ่งแวดล้อม

  ความเสี่ยงทางด้านกฎเกณฑ์ที่เกียวกับการเปลี่ยนแปลงผังเมืองและข้อกำหนดด้านการประเมินผลกระทบต่อสิ่งแวดล้อม
  (EIA) จะไม่ส่งผลกระทบอย่างมีนัยสำคัญต่อบริษัทฯ
  เนื่องจากมีการเตรียมความพร้อมเพื่อรับมือกับการปรับผังเมือง และคุ้นเคยกับขั้นตอนการพิจารณา
  EIA อยู่แล้ว

  นอกจากนี้โครงการ ยู ดีไลท์ และคอนโด ยู
  ให้ความสำคัญกับการออกแบบโครงการให้มีพื้นที่สีเขียวมากกว่าที่กฎหมายกำหนด
  เพื่อคืนพื้นที่สีเขียวให้แก่ผู้อยู่อาศัยในโครงการมากที่สุดด้วย นอกจากนี้บริษัทฯ ใส่ใจ
  และให้ความสำคัญเรื่องการคัดแยกขยะจากห้องชุดของลูกค้า
  โดยเริ่มตั้งแต่ขั้นตอนการออกแบบโครงการ ประกอบกับการจัดทำชุดแยกขยะตามแต่ละประเภท
  เพื่อให้ง่ายต่อการกำจัด และนำไปรีไซเคิล โดยได้เริ่มติดตั้งในแต่ละชั้นพักอาศัยในปี 2555

ธุรกิจผลิต และจำหน่ายผงสังกะสีอ๊อกไซด์

ลักษณะของผลิตภัณฑ์ 

  บริษัท ไทย-ไลซาท จำกัด ดำเนินธุรกิจเป็นผู้ผลิตและจำหน่ายผงสังกะสีอ๊อกไซด์
  ภายใต้เครื่องหมายการค้า

  [] ซึ่งใช้เป็นวัตถุดิบในอุตสาหกรรมต่างๆ โดยแบ่งตามระดับความบริสุทธิ์และลักษณะการใช้

  งานของลูกค้าได้ 3 ระดับ (Grade) ดังนี้

+-----------+---------+-------------------------+---------------------+
| ผงสังกะสี   | คว      | กลุ่มอุตสาหกรรม            | คุณส                 |
| อ๊อกไซด์    | ามบริสุทธิ์ |                         | มบัติของผงสังกะสีอ๊อกไซด์ |
|           |         |                         |                     |
| ( ZnO )   |         |                         |                     |
+-----------+---------+-------------------------+---------------------+
| ไวท์ซีล     | -       |                        |  เพิ่มแรงต้านทาน      |
|           |  99.50% | อุตสา                    | แรงดึง และการยึดเกาะ  |
| ( White   |         | หกรรมการยางรถยนต์คุณภาพสูง |                     |
| Seal )    |         |                         |  ป้องกันเชื้อรา        |
|           |         |  อุตสาหกรรมสีทาทั้งภายใน   |                     |
|           |         | และภายนอก               |                    |
|           |         |                         | รักษาโรคที่เกิดจากเชื้อรา |
|           |         |  อุตสาหกรรมอาหารสัตว์     |                     |
+-----------+---------+-------------------------+---------------------+
|           |         |  อุตสาหกรรมสีสำหรับเรือ    |  ป้องกันสนิม          |
|           |         | และเสาเหล็ก โครงเหล็ก     |                     |
+-----------+---------+-------------------------+---------------------+
| เรดซีล     | -       |  อุตสาหกรรมยางรถยนต์     |  เพิ่มแรงต้านทาน      |
|           |  99.00% |                         | แรงดึง และการยึดเกาะ  |
| ( Red     |         |                         |                     |
| Seal )    |         |                         |                     |
+-----------+---------+-------------------------+---------------------+
| เรดซีล -   | -       |                        |  เพิ่มแรงต้านทาน      |
| อาร์ ( Red |  99.00% | อุตสา                    | แรงดึง และการยึดเกาะ  |
| Seal - R  |         | หกรรมยางรถยนต์,รองเท้ายาง |                     |
| )         |         |                         |                    |
|           |         |                        | ป้องกันน้ำยางเสื่อมสภาพ  |
|           |         | อุตสาหกรรมน้ำยางข้น,เซรามิค |                     |
+-----------+---------+-------------------------+---------------------+

ผงสังกะสีอ๊อกไซด์ใช้เป็นส่วนประกอบในหลายอุตสาหกรรมได้แก่ การผลิตยางรถยนต์ , อาหารสัตว์ , เซรามิค เครื่องสำอางค์ และยารักษาโรค โดยอุตสาหกรรมที่มียอดการสั่งซื้อมากที่สุด คือ อุตสาหกรรมการผลิตยางรถยนต์ คิดเป็นประมาณร้อยละ 65 ของยอดการสั่งซื้อผงสังกะสีอ๊อกไซด์ทั้งหมด

  ภาวการณ์แข่งขัน และการตลาด

  จากสภาวะเศรษฐกิจภายในปี 2555
  ที่มีผลกระทบจากภาวะเศรษฐกิจจากประเทศในแถบยุโรปทำให้อุตสาหกรรมบางอุตสาหกรรมมีการลดกำลังการผลิตลงบ้าง
  อาทิ เช่น อุตสาหกรรมเซรามิค อุตสาหกรรมผลิตอาหารสัตว์ และอุตสาหกรรมผลิตยางรถยนต์
  บางรายที่มีการส่งออกสินค้าไปยังประเทศในแถบยุโรป ทำให้การใช้ผงสังกะสีออกไซด์ในปี 2555
  มีอัตราที่ลดลงประมาณร้อยละ5
  แต่หลังจากที่รัฐบาลได้มีการประกาศช่วยเหลือทางด้านภาษีสำหรับรถคันแรกแก่ผู้ซื้อ
  ทำให้มียอดการสั่งซื้อรถยนต์ภายในประเทศมีอัตราที่เพิ่มขึ้น

  และคาดว่าจะส่งผลดีต่ออัตราการใช้ผงสังกะสีอ๊อกไซด์ต่ออุตสาหกรรมการผลิตยางรถยนต์ที่จะเพิ่มขึ้นตามยอดการสั่งซื้อรถยนต์ในอัตราร้อยละ10
  ถึง 15 โดยจะเริ่มใช้ในปี 2556

การผลิต

  บริษัทฯ ตั้งอยู่บนพื้นที่ 20 ไร่ ตั้งอยู่ที่สวนอุตสาหกรรมโรจนะ เลขที่ 54 หมู่ 3 ตำบลสามบัณฑิต
  อำเภออุทัย จังหวัดพระนครศรีอยุธยา โรงงานผลิตผงสังกะสีอ๊อกไซด์ เปิดทำการตลอด 24
  ชั่วโมง ในปี 2555 มีอัตรากำลังการผลิต 15,217 เมตริกตัน คิดเป็นร้อยละ 84.23
  จากกำลังการผลิตรวม 18,000 เมตริกตันต่อปี ซึ่งเพิ่มขึ้นจากปี 2554 คิดเป็นร้อยละ 8.40
  เนื่องจากบริษัทฯ
  มีความพร้อมในสายการผลิตและสามารถตอบสนองความต้องการของลูกค้าได้อย่างรวดเร็ว

  -------------------------- ----------- ----------- ----------- -----------
  การผลิต                     ปี 2555      ปี 2554      ปี 2553      ปี 2552

  กำลังการผลิตเต็มที่ (เมตริกตัน)   18,000      16,500      14,400      14,400

  ปริมาณการผลิตจริง (เมตริกตัน)   15,217      12,827      12,348      12,301

  การใช้กำลังการผลิต            84.53%      77.74 %     85.75 %     85.42 %
  -------------------------- ----------- ----------- ----------- -----------

ระบวนการผลิตเป็นระบบ French Process วัตถุดิบที่ใช้ คือ สังกะสีแท่งที่มีความบริสุทธิ์ ร้อยละ 99.995 ( Special High Grade Zinc Ingot ) ตามนโยบายการผลิตของบริษัทฯ ที่มุ่งเน้นการผลิตผลิตภัณฑ์ที่มีคุณภาพ และเป็นไปตามมาตรฐานสากล ISO : 9001 (Version 2008) ซึ่งบริษัทฯ ได้รับการรับรองจาก TUV NORD รวมทั้งบริษัทยังได้รับการรับรองมาตรฐานความปลอดภัยของผลิตภัณฑ์ทางด้านอาหาร จากระบบGMP/HACCP และ HALAL 

  นอกจากนี้ บริษัท ฯ มีการปรับปรุงกระบวนการผลิต การใช้พลังงานที่เป็นมิตรต่อสิ่งแวดล้อม
  บริหารการใช้ทรัพยากรให้มีคุณค่า เหมาะสมกับกระบวนการผลิตและธุรกิจของบริษัทอย่างต่อเนื่อง
  และมุ่งเน้นลดผลกระทบต่อสิ่งแวดล้อมและชุมชุน เป็นไปตามมาตรฐานสากล ISO 14001
  (version 2004) ซึ่งบริษัทฯ ได้รับการรับรองจาก TUV NORD เช่นกัน

วัตถุดิบ

  สังกะสีแท่งบริสุทธิ์ ซึ่งเป็นวัตถุดิบหลัก ที่ใช้ในกระบวนการผลิตสังกะสีออกไซด์
  คิดเป็นปริมาณร้อยละ 80 ของวัตถุดิบที่ใช้ในการผลิตทั้งหมด บริษัทฯ
  ซื้อวัตถุดิบทั้งจากแหล่งวัตถุดิบในประเทศ และต่างประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด ( มหาชน ) ประมาณร้อยละ 46
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจาก ประเทศญี่ปุ่น / เกาหลี/ออสเตรเลีย
  ประมาณร้อยละ 54 ของปริมาณการซื้อวัตถุดิบทั้งหมด โดยสังกะสีแท่งจากต่างประเทศ
  เมื่อนำมาผลิตเพื่อการส่งออก บริษัทฯ จะได้รับสิทธิยกเว้นภาษีนำเข้าวัตถุดิบจากกรมศุลกากร
  (19 ทวิ ) ตามพรบ. ศุลกากรฉบับที่ 9 พ.ศ. 2482

มูลค่าการสั่งซื้อวัตถุดิบภายในประเทศ และต่างประเทศ

  -------------------------- -------- ----- -------- ------ -------- -------
  แหล่งวัตถุดิบ                  ปี 2555 ⁽       ปี 2554 ⁽        ปี 2553 ⁽ 
                             ³ ⁾            ² ⁾             ¹ ⁾      

                             ล้านบาท   %     ล้านบาท   %      ล้านบาท   %

  ภายในประเทศ                527      78    469      61     590      77

  ต่างประเทศ                  144      22    302      39     171      23

  มูลค่าการสั่งซื้อวัตถุดิบในประเทศ / 671      100   771      100    761      100
  ต่างประเทศ                                                          
  -------------------------- -------- ----- -------- ------ -------- -------

( 1 ) ราคาเฉลี่ยสังกะสีแท่งในตลาด LME คือ 2,158.86 USD / ตัน

( 2 ) ราคาเฉลี่ยสังกะสีแท่งในตลาด LME คือ 2,190.53 USD / ตัน

( 3 ) ราคาเฉลี่ยสังกะสีแท่งในตลาด LME คือ 1,946.00 USD / ตัน

ผลกระทบต่อสิ่งแวดล้อม 

  ในปี 2555 บริษัทฯ ได้ผ่านการยอมรับมาตรฐาน ISO 14001: 2004
  มาตรฐานระบบการจัดการสิ่งแวดล้อม (Environmental Management System)
  ซึ่งเป็นส่วนหนึ่งของมาตรฐานการจัดการสิ่งแวดล้อมสากลที่ใช้เป็นแนวทางให้บริษัทฯ
  สามารถจัดระบบการจัดการของตนเพื่อให้บรรลุนโยบายด้านสิ่งแวดล้อมที่กำหนดไว้ บริษัทฯ
  มีนโยบายลดการใช้พลังงานก๊าซธรรมชาติและไฟฟ้าให้น้อยลง และนอกจากนี้บริษัทฯ
  ใช้กระบวนการผลิตแบบ French Process ซึ่งใช้วัตถุดิบหลักคือสังกะสีแท่งที่มีความบริสุทธิ์สูง
  จึงไม่ก่อให้เกิดฝุ่นและก๊าซที่เป็นมลภาวะต่อสิ่งแวดล้อม โดยบริษัทฯ
  จัดให้มีการตรวจสอบคุณภาพอากาศจากปล่องระบายอากาศเป็นประจำโดยว่าจ้างบริษัทตรวจสอบที่ได้รับการรับรองจากกรมโรงงานอุตสาหกรรมเป็นผู้ดำเนินการ
  ตรวจสอบ ซึ่งผลการตรวจสอบอยู่ในเกณฑ์มาตรฐานตามที่กระทรวงอุตสาหกรรมได้กำหนดไว้